Carl Ploug

Carl Parmo Ploug (1813–1894) var en dansk dikter, redaktør og politiker.

Plou ble medarbeider i det nasjonalliberale bladet Fædrelandet i 1839 og redaktør i 1841 og frem til 1881.

Carl Ploug var medlem av den Grundlovgivende Rigsforsamling i 1848, medlem av Folketinget 1853–57 og medlem av Landstinget nesten uavbrutt fra 1859–90.

Carl Ploug diktet gjennom det meste av livet. Spesielt huskes han for Husker du i høst?, diktet til «lille Karen».https://ugle.dk/husker_du_i_hoest.html

 Skandinavismens talsmann 
Som student i København ble han grepet av skandinavismen. Ved juletid 1840 fikk københavnerstudentene besøk av studenter fra Lunds universitet, og under det første store studenttreffet i Uppsala i 1843 var Ploug var leder for de københavnske studentene. I 1846 var det 10.000 deltakere på et tilsvarende møte på Hven, og den skandinaviske enhetstanken om et forent Norden under én konge slapp ikke taket i Ploug før det danske nederlaget mot Prøyssen i 1864. Dette engasjementet hadde skapt vansker for ham. Da han kom hjem fra et studenttreff i Kalmar i 1843, ble han faktisk tiltalt for å  propagandere for et folkeforbund mellom de tre nordiske land. Det var den russiske regjeringen som gjorde danske myndigheter oppmerksom på ham, og dette forklarer Plougs jubel da den russiske byen Sevastopol falt under Krimkrigen i 1855.

 Referanser 

 Eksterne lenker 
 Tekster til sanger av Carl Ploug
 Kalliope


Kategori:Danske redaktører
Kategori:Danske forfattere
Kategori:Danske politikere
Kategori:Landstingsmedlemmer
Kategori:Medlemmer av Den Grundlovgivende Rigsforsamling
Kategori:Kommandører av Dannebrogordenen
Kategori:Personer fra Kolding